Gedagte vir die dag: Midde-in ellende  Argieffoto: pixabay.com Hulle wag dat Ek My laat geld. (Jesaja 51:5) In tye van groot beproewings het ’n Christen niks op aarde waarin hy sy vertroue kan stel nie en is hy verplig om hom tot God te wend. Ons kan God inderdaad dank vir die orkane wat ons siel na Hom toe waai. Soms vind ons dit egter moeilik om by God uit te kom omdat ons te veel vriende het. Maar die arme mens sonder vriende het nêrens anders waarheen hy hom kan wend nie. Hy vlieg in die Vader se arms in en word met vreugde omhels. Kom ons stel ons volle vertroue in God aangesien Hy die enigste Een is op wie ons kan vertrou. Moenie jou God onteer deur twyfel en vrees toe te laat nie. Wees sterk in jou geloof en gee al die eer vir God. Die Here jou God sal Hom in jou swakheid verheerlik en sy mag te midde van jou ellende openbaar.